ПРОТОКОЛ № 41
от заседанието на Комисия по правни и институционални въпроси към Пленума на Висшия съдебен съвет, 
проведено на 11 декември 2017 г.

Днес, 11 декември 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ - отсъства

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Аделина Кандова - главен експерт в дирекция „Международна дейност“ и Зорница Златева - гл. експерт - връзки с обществеността в отдел „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Проект на съобщение относно покана за участие на български съдии, работещи в областта на наказателното право, в три двудневни семинара в Института за правни инициативи в Централна и Източна Европа  (CEELI Institute), Прага
- Писмо от Лозан Панов /вх.№16571 от 08.12.2017 г./

Д Н Е В Е Н   Р Е Д: 

Беше проведено съвместно заседание с Комисия „Съдебна администрация“ във връзка с решението за изготвяне на правила за работата на пресофиси, на което двете комисии взеха следното решение: 
1. Насрочва съвместна среща с Комисия „Съдебна администрация“, Комисия по правни и институционални въпроси и председателите на Върховния касационен съд, Върховния административен съд, окръжните и апелативните съдилища, на която да бъде обсъден въпроса. 
2. Срещата ще се проведе на 01.02.2018 г.
3. Административните ръководители, които не могат да присъстват на срещата могат да изпратят писмените си предложения. 

I. МЕЖДУНАРОДНА ДЕЙНОСТ:

           1. ОТНОСНО: Писмо от Министерство на правосъдието с покана за участие в семинар „Принцип на допълващата юрисдикция и сътрудничество между съдилищата във взаимосвързаната глобална правосъдна система“ и церемония по откриване на новата съдебна година, организирани от Международния наказателен съд, които ще се проведат на 18 януари 2018 г., в гр. Хага, Кралство Нидерландия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС ДА ОПРЕДЕЛИ ЗА УЧАСТИЕ в семинар „Принцип на допълващата юрисдикция и сътрудничество между съдилищата във взаимосвързаната глобална правосъдна система“ и церемония по откриване на новата съдебна година, организирани от Международния наказателен съд, които ще се проведат на 18 януари 2018 г., в гр. Хага, Кралство Нидерландия, следните лица:

-   ……………………. – член на ВСС;
- Наталия Андреева – преводач от английски на български език и обратно. 

1.2.  ПРЕДЛАГА НА ПЛЕНУМА НА ВСС ДА КОМАНДИРОВА лицата по т. 1 за участие в семинар „Принцип на допълващата юрисдикция и сътрудничество между съдилищата във взаимосвързаната глобална правосъдна система“ и церемония по откриване на новата съдебна година, организиран от Международния наказателен съд, за периода 17 -19 януари 2018 г., в гр. Хага, Кралство Нидерландия.
1.3. Пътните разходи, разходите за нощувки, разходите за дневни пари, разходите за медицински застраховки, както и разходите за хонорар на преводача са за сметка на Висшия съдебен съвет. 
1.4. ИЗПРАЩА преписката на комисия „Бюджет и финанси“ за сведение и по компетентност. 
  1.5. Предложението да се внесе в заседанието на Пленума на ВСС на 21.12.2017 г. 

2. ОТНОСНО: Проект на решение за приемане на доклад от експертите от дирекция „Международна дейност“ на АВСС, от участие в обучителен курс по приложението Registrar към програмата Goalkeeper, проведен на 30 октомври 2017 г. и 17 ноември 2017 г. в гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРИЕМА ЗА СВЕДЕНИЕ доклад от експертите от дирекция „Международна дейност“ на АВСС, от участие в обучителен курс по приложението Registrar към програмата Goalkeeper, проведен на 30 октомври 2017 г. и 17 ноември 2017 г. в гр. Брюксел, Белгия
2.2. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ доклада по т.1  и ДА ВЪЗЛОЖИ на Дирекция „Информационни технологии и съдебна статистика“ на АВСС да публикува доклада по т. 1 на Интернет страницата на ВСС в раздел „Международна дейност/Доклади анализи и решения/Доклади от международни срещи“.
2.3. Докладът да се внесе за разглеждане в следващо заседание на Пленума на ВСС. 

3. ОТНОСНО: Писмо от Офиса на Европейската мрежа на съдебните съвети (ЕМСС)  с приложено становище на Изпълнителния борд на ЕМСС относно приемането на изменения в Закона за Националния съдебен съвет на Полша

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА СВЕДЕНИЕ становището на Изпълнителния борд на Европейската мрежа на съдебните съвети за приемането на изменения в Закона за Националния съдебен съвет на Полша.
3.2. Становището да се публикува на интернет страницата на Висшия съдебен съвет в раздел „Пресцентър“.

        ДОПЪЛНИТЕЛНИ ТОЧКИ:

14. ОТНОСНО: Проект на съобщение относно покана за участие на български съдии, работещи в областта на наказателното право, в три двудневни семинара в Института за правни инициативи в Централна и Източна Европа  (CEELI Institute), Прага

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         14.1. ОДОБРЯВА проекта на съобщение относно покана за участие на български съдии, работещи в областта на наказателното право, в три двудневни семинара в Института за правни инициативи в Централна и Източна Европа  (CEELI Institute), Прага
14.2. Съобщението по т.1 да бъде публикувано на интернет страницата на ВСС в раздел „Съобщения“.

главен експерт в дирекция „Международна дейност“
								Аделина Кандова 

II. ПУБЛИЧНА КОМУНИКАЦИЯ:

4. ОТНОСНО: Доклад от отдел „Публична комуникация и протокол“ относно проведена среща във Върховния касационен съд

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ доклада от отдел „Публична комуникация и протокол“ относно участие в работна среща на експертите "Връзки с обществеността" от апелативните, окръжните, специлизираните и районните съдилища във Върховния касационен съд на 06.12.2017 г. 

ДОПЪЛНИТЕЛНИ ТОЧКИ:

15. ОТНОСНО: Писмо от Лозан Панов за дадени от Комисия "Професионална квалификация и информационни технологии" указания, свързани с разпоредбите на чл. 416, ал. 2 и 7 НПК и чл. 64 от ЗСВ за публикуване на постановяваните от съдилищата актове/вх.№16571 от 08.12.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. ИЗПРАЩА писмото на Комисия "Професионална квалификация и информационни технологии".
15.2. Насрочва съвместно заседание с Комисия "Професионална квалификация и информационни технологии" и Лозан Панов, за 15.01.2017 г. от 15:00 ч., в зала 512, на което да бъде разгледан въпроса.

гл. експерт - връзки с обществеността в отдел  „Публична комуникация и протокол“.
                                                                Зорница Златева 

III. ПРАВНИ ВЪПРОСИ:
	
5.ОТНОСНО: Доклад за възможностите за реализиране на Инвестиционната програма на ВСС за 2018 г., по отношение правомощията на административните ръководители, като възложители на обществени поръчки за проектиране, строителство и инженеринг, по смисъла на ЗОП, в изпълнение на решение на Комисия „Управление на собствеността“, взето по протокол №54/08.11.2017 г., т.1.2.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
5.1. Не е налице пречка провеждането на процедури за възлагане на обществени поръчки да бъде извършено както от административните ръководители на органите на съдебната власт, така и от упълномощено от ВСС лице, в качеството им на публични възложители по смисъла на ЗОП, при условията в посочения доклад.
5.2. Провеждането на процедури за възлагане на обществени поръчки от административните ръководители на органите на съдебната власт, както и праговете на прогнозните стойности на поръчките, процедурите за възлагане на които следва да бъдат проведени от административните ръководители, е въпрос на целесъобразност, като произнасянето по същия не е от компетентността на Комисията по правни и институционални въпроси.

6. ОТНОСНО: Информиране на ВСС във връзка с правото на ползване на прилежащия двор към сградите на НИП, намиращи се на адрес гр. София, ул. „Екзарх Йосиф“ №14

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Предвид факта, че предоставената от директора на Националния институт на правосъдието информация е от компетентността на Комисията „Управление на собствеността“, Комисията по правни и институционални въпроси приема за сведение писмо с Вх. № ВСС-16314/05.12.2017 г., ведно с приложенията.

	7. ОТНОСНО: Становище на НИП във връзка с писмо вх. № 05-00-210/02.11.2017 г. и решение по протокол № 44, т. 4 от заседание на Съдийската колегия на ВСС, проведено на 31.10.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРИЕМА ЗА СВЕДЕНИЕ становището на НИП.
	 
	8. ОТНОСНО: Писмо от РС-Асеновград за приложението на чл. 26 от Наредба № 7 от 28.09.2017 г. за съдебните заседатели

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8.1. Поставеният въпрос от Стефка Пашова съдия в Районен съд –Асеновград не е по приложението на Наредба № 7, а касае създадената организация за изплащане на възнагражденията на съдебните заседатели по чл. 26 от Наредбата, което е в правомощията на административния ръководител по чл. 80 от Закона за съдебната власт.

	9. ОТНОСНО: Писмо от Апелативен съд-Варна за измененията в чл. 85, чл. 104 и чл. 106 от Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. ПОДДЪРЖА становището си по протокол № 38, т. 12.

	10. ОТНОСНО: Писмо от председателя на РС-Гоце Делчев за указване на единен подход за отчитане, начисляване и заплащане на извънреден труд на призовкарите  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 10.1. Дирекция „Правна“ да подготви становище по въпроса, което да бъде представено в следващо заседание на комисията.

	11. ОТНОСНО: Писмо от заместник-министъра на икономиката за предоставяне на информация и доказателствени материали за защита на интелектуалната собственост в България през 2017 г., поредната пета година на включване на страната ни в „Watch List”/Списък за наблюдение/ на правителството на САЩ, съгласно прегледа на Раздел „Специален 301“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. ПРИЕМА ЗА СВЕДЕНИЕ писмото от заместник-министъра на икономиката.

	12. ОТНОСНО: Писмо за изисквания съгласно подзаконовата нормативна уредба на електронното правосъдие и задължения на ВСС в тази връзка

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 12.1. ОТЛАГА разглеждането на токата за произнасяне, след решение на Комисия "Професионална квалификация и информационни технологии" по въпроса.

	13. ОТНОСНО: Писмо от ДАНС за определяне на представители за предстоящи заседания на фокус групи /вх. № 16147 от 01-12-2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 13.1. Предлага на Пленума на ВСС да вземе следното решение: 
ПРОЕКТ:

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :
1. ОПРЕДЕЛЯ за участници във фокус групите на 18 и 19 декември 2017 г., следните представители:
		1.1. Пламен Найденов – член на ВСС;
		1.2. Боян Новански – член на ВСС. 
2. Данните на двамата участници да бъдат изпратени на лицата за контакт посочени в писмото. 

	13.2. ВНАСЯ материалите в заседание на Пленума, насрочено за 14.12.2017 г.

ПРЕДСЕДАТЕЛ
                                                           НА КОМИСИЯТА:		 
ЦВЕТИНКА ПАШКУНОВА

Директор на д-я „Правна“:
                                    С.Харитонова

мл.специалист – ком. оператор:
                   	           И. Стоянова